Plata pensiilor pentru luna aprilie. Când vor intra banii pe card
- Georgiana Dragomir
- 23 martie 2024, 14:06
Plata pensiilor și a indemnizațiilor sociale nu ar trebui să fie afectată de greva poștașilor, menționează ministrul Muncii, Simona Bucura-Oprescu. Angajații Poștei Române cer salarii mai mari și așteaptă să fie chemați la noi negocieri cu Guvernul.
Plata pensiilor nu ar trebui să fie afectată de greva poștașilor. Ce a solicitat Ministerul Muncii
Ministrul Muncii, Simona Bucura-Oprescu, susține că se va asigura că se respectă toate prevederile din convenția cu Poșta Română, astfel încât să nu fie afectată plata pensiilor și a indemnizațiilor sociale.
"Prin instituțiile noastre, care au această convenție cu Poșta Română, vom face toate verificările care țin de noi, astfel încât să ne asigurăm că în baza contractului dintre părți, în baza acestei convenții, Poșta Română își respectă obligațiile. Plata pensiilor nu ar trebui să fie afectată", a explicat ministrul Muncii, Simona-Bucura Oprescu, pentru Antena 3.
În urmă cu trei zile, angajații Poștei Române au ieșit în stradă și amenință că vor intra și în grevă generală, dacă salariile și sporurile nu le vor fi majorate pe viitor. Miercuri, 20 martie, membrii Sindicatului Lucrătorilor Poștali din România (SLPR)nu au lucrat între orele 8:00 și 10:00, iar de săptămâna viitoare ar putea să intre în grevă generală, dacă nu avor ajunge la un acord cu ministrul Muncii.
Plata pensiilor nu ar trebui să fie afectată de greva poștașilor
Românii care primesc pensiile prin poștă se vaîn intervalul 1- 15 ale lunii ,la domiciliul beneficiarilor; pentru pensionarii avizaţi (cei care nu sunt găsiți la domiciliu) drepturile bănești și documentul de plată se pot ridica de la ghişeele poştale, în termen de două zile lucrătoare după ultima zi de plată a lunii respective, prevede convenția Poștei Române cuu Casa de Pensii.
După finalizarea procesului de digitalizare, angajații Caselor de Pensii vor finaliza calculele pentru cele cinci milioane de dosare ale beneficiarilor din România. Astfel, din luna septembrie, aceștia vor primi noile pensii, majorate, conform prevederilor din noua lege.